ปรากฎการณ์ ลำไย ไหทองคำ
ลำไย ไหทองคำ เป็น สาวน้อยอายุ 18 ปี ที่กำลังโด่งดังในโลกโซเชียลตอนนี้ เพลงของเธอมีคนดูใน youtube มากถึง 229,000,000 วิว ภายใน 6 เดือน ยอดวิวนี้มากขนาดไหน? ยอดวิวนี้มากกว่า เพลงขอใจเธอแลกเบอร์โทรที่ดังในอดีต ที่มีคนดู 198,000,000 วิว
3 มิ.ย. 2560

ลำไย ไหทองคำ เป็น สาวน้อยอายุ 18 ปี ที่กำลังโด่งดังในโลกโซเชียลตอนนี้ เพลงของเธอมีคนดูใน youtube มากถึง 229,000,000 วิว ภายใน 6 เดือน
ยอดวิวนี้มากขนาดไหน? ยอดวิวนี้มากกว่า เพลงขอใจเธอแลกเบอร์โทรที่ดังในอดีต ที่มีคนดู 198,000,000 วิว
ถ้ายอดคนดูกำลังเพิ่มขึ้นด้วยความเร็วแบบนี้ วิดีโอของเธอน่าจะมียอดวิวมากสุดในประวัติศาสตร์ของ youtube ไทยในไม่ช้า
สิ่งนี้เป็นเรื่องตอกย้ำว่าพฤติกรรมคนในการฟังเพลงดูวิดีโอได้เปลี่ยนไปแล้ว
ใครจะไปคิดว่าสาวน้อยโนเนม จะได้รับความนิยมได้โดยไม่ต้องพึ่ง ค่ายเพลงดัง อย่าง "GRAMMY" หรือ "RS" เหมือนสมัยก่อน
ยุคสมัยได้เปลี่ยนไปแล้ว..
เรามาดูกำไรของบริษัท GRAMMY ย้อนหลังกัน
ปี2551 705 ล้านบาท
ปี2552 511 ล้านบาท
ปี2553 523 ล้านบาท
ปี2554 626 ล้านบาท
ปี2555 -322 ล้านบาท
ปี2556 -1,283 ล้านบาท
ปี2557 -2,413 ล้านบาท
ปี2558 -1,145 ล้านบาท
ปี2559 -520 ล้านบาท
จะเห็นได้ว่าบริษัทนี้ไม่กำไรมาหลายปีแล้ว เจอปัญหาทั้งธุรกิจ เพลง วิทยุ และ ทีวี
ยอดขาดทุนรวมกันทั้งหมด 5 ปีย้อนหลัง คือ 5,683 ล้านบาท! อากู๋คงก่ายหน้าผากอยู่ ถ้าย้อนกลับไปได้ คงอยู่เฉยๆเอาเงินไปฝากธนาคารยังดีกว่า
ส่วนบริษัท RS ยังทำกำไรได้อยู่ แต่ เฮียฮ้อต้องเปลี่ยนโมเดลธุรกิจมาจับธุรกิจขายเครื่องสำอาง..
ทุกคนน่าจะรู้กันแล้วว่าตอนนี้ RS มีนโยบายใหม่ไม่จ่ายเงินปั้นศิลปินแล้ว ทุกอย่างกลับขั้ว ศิลปินคนไหนอยากทำเพลง ต้องจ่ายเงินให้ RS
ตอนนี้กลับกลายเป็นว่า มีศิลปินเกิดใหม่ในโลกโซเชียลมากมาย โดยไม่ต้องพึ่งค่ายเพลง และแต่ละคนมียอดวิวเป็นร้อยล้าน มากกว่าศิลปินในค่ายเพลงดังซะอีก
ไม่ใช่แค่นักร้องเท่านั้น ดารา นักแสดง ดีเจ นักข่าว นักเขียน ทุกอย่างจะไม่ถูกจำกัดแค่ทีวี วิทยุ หนังสือพิมพ์อีกต่อไป ทุกคนเกิดได้โดยสื่อโซเชียล
ยุคนี้จะเป็นยุคของใครๆก็เป็นคนดังได้ ถ้าเขาเป็นคนมีความสามารถ บุคลิก หน้าตา เป็นที่ชื่นชอบของประชาชน เขาจะเกิดขึ้นได้เอง โดยไม่ต้องรอคนมาปั้น
ไทยแลนด์ 4.0 จริงๆแล้วได้เริ่มขึ้นมาสักพักแล้ว แต่เรายังไม่รู้ตัว..